За гэты час у Бабруйску было праведзена паўтары тысячы самых розных па жанры мерапрыемстваў. 15 снежня горад перадаў свой статус Наваполацку. Але сімвал “сталічнасці” застаўся. Маецца на ўвазе бронзавая выява дзяўчыны ў нацыянальнай вопратцы і з кнігай у руках, на старонцы якой пазначана “Культурная сталіца Беларусі”. Скульптура работы Аляксандра Шапо ўсталявана ля Палаца мастацтваў. Незабыўным стаў і VI фестываль нацыянальнай драматургіі імя Вінцэнта Дуніна-Марцінкевіча. Ён ладзіцца ў Бабруйску раз на два гады.